
Hydrargyrus  inter  Antiquiores  pro  veneno 
habitus,  primo  Arabibus,  qui  in  Alchemiae 
studio  medicinales  fossilium  potestates  dete¬ 
gere  incipiebant,  sub  unguenti  forma,  in  cu¬ 
ratione  morborum  cutis,  adhibitus  est.  Pos¬ 
tea  in  aliis  morbis,  sed  non  frequenter,  adhi¬ 
bebatur,  donec  in  Syphilide  ob  .cutis  forsan 
affectiones  usurpatus,  hominum  attentionem 
sibi  vindicavit.  At  primam  in  hoc  morbo 
usurpationem  effectus  ita  diri  saepe  excipie¬ 
bant,  quod  medici  eo  uti  noluere  ;  et  ea  se¬ 
dulo  quaesivere,  quae  in  locum  ejus  sufficere 
possent.  Sed  his,  quorum  numerus  non  par- 

vus  fuit,  frustra,  ut  videtur,  tentatis,  ad  hy- 
drargyrum  confugere  iterum  coacti  sunt. 

Experientia,  tandem,  errores  in  prima  ad- 
ministratione  monstrando,  et  Chemiae  cultus, 
plures  praeparationes  variis  cum  corporis,  tum 
morbi  conditionibus  adaptatas  praebendo,  u- 
surpationem  satis  tutam,  modo  justa  cura  ad¬ 
hibeatur,  reddidere.  Exempla  nihilominus 
effectuum  ejus  nocivorum  imperitia,  temeri¬ 
tate,  vel  habitu  corporis  peculiari  excitato¬ 
rum,  hodie  quidem  non  raro  occurrunt ;  hi 
vero  melius  plerumque  cogniti  non  exacer¬ 
bantur,  ita  frequenter  ac  prius,  usu  medica¬ 
minis  continuo. 

At  nunc  morbus  pertinax  fere  nullus 
cognoscitur,  in  quo  hydrargyrus  non  ten- 
tatus  fuit ;  ad  eum,  sicut  ultimum  refugium, 
saepe  confugitur,  ubi  morbi,  praesertim  si 
natura  eorum  minus  cognita  sit,  aliis  reme¬ 
diis  superari  non  possunt  :  et  praecipuum  es¬ 
se,  vel  solum  remedium  in  plurimis  morbis, 
qui  Europaeos  in  plagis  tropicis  infestant,  a 
multis  medicis  haud  parvae  auctoritatis  aesti¬ 
matur.  Sed  similis  hydrargyri,  in  his  nos¬ 
tris  regionibus,  usurpatio  nequaquam  defen¬ 
di  potest ;  nam  necesse  est  spes  adhibentium 
male  positas  saepe  fallat,  et  sic  medicamen¬ 
to  famam  malam  comparet,  haud  secus  ac 

aliis  remediis  praestantibus  nonnunqiiam  ex 
eadem  causa  evenit.  Etenim  observatio  Doc- 
toris  Johnson  de  fama  studio  literarum  acqu- 
sita,  auctoritati  theoriis  medicis,  medicami¬ 
nibusque,  variis  temporibus,  tributae  apte 
deferri  potest :  ‘‘  Every  name  which  kind- 
ness  or  interest  once  raised  too  high,  is  in 
danger  lest  the  next  age  shouid,  by  the 
vengeance  of  criticism,  sink  it  in  the  same 
“  proportion.^^ 

Asseritur  plerisque  quod  hydrargyrus  cru¬ 
dus  in  succis  animalibus  minime  solvendus 
vim  nullam  in  corpora  nostra  exercet ;  et 
quod  ad  corpus  afficiendum  oportet  in  oxy- 
dum,  vel  in  compositionem  oxydi  cum  acido, 
vel  metalli  cum  sulphure  redigatur.  Sed  po¬ 
testas  unguenti,  cujus  de  compositione  inter 
chemicos  non  conventum  est ;  et  effectus, 
qui  usum  metalli  crudi  in  colica  interdum 
sequuntur,  hanc  sententiam  minus  firmam 
reddunt. 

Inter  medicamenta  excitantia  locum  con¬ 
spicuum  tenet  hydrargyrus,  quippe  qui  ita 
administrari  possit,  ut  secretiones  omnes  vel 
excretiones  promoveat :  et  saepe  vasa  absor¬ 
bentia  imprimis  stimulare  videtur.  Effectus 
diversi  usurpationem  ejus  sequuntur,  pro  ra¬ 
tione  habitus  corporis  aegrotantis,  et  reruni 

externarum  quibus  expositus  sit;  et  secun¬ 
dum  praeparationis  naturam,  quantitatem, 
vel  remedia  quibuscum  conjugatur.  Secre¬ 
tio  aucta  salivae,  effectus  specialis  aliis  ple¬ 
rumque  superadditur,  si  magnis  dosibus,  aut 
per  longum  tempus  adhibeatur.  Quando 
corpus  universum  impulsus  ejus  pervadit,  fe¬ 
bris  oritur,  fit  sanguinis  motus  celerior,  calor 
auctus,  lingua  exalbida,  et  sanguis,  si  missus 
fuerit,  crustam  coriaceam  saepe  ostendit ; 
sensus  ingratus,  cupri  sapori  persimilis,  in 
ore  mane  praesertim  percipitur ;  gingivae 
dolent ;  fit  foedi  spiritus  odoris  ;  et  defluit 
ore  saliva.  Si  medicamen  ultra  urgeatur,  vel 
corpus  actioni  ejus  sit  opportunius,  gingivae, 
lingua,  tonsillae,  denique  facies  totumque  ca¬ 
put  tument,  dum  respiratio,  facultasque  de¬ 
vorandi,  non  paulo  impediuntur. 

His  de  actione  generali  hydrargyri  prae¬ 
fatis,  usus  ejus  in  morbis  proxime  indagandus 
est. 

Nil  opus  est  hydrargyro  in  curatione  fe¬ 
bris  intermittentis  simplicis  :  sed  quum  mor¬ 
bus  jecoris,  vel  lienis  obstructionibus  exacer¬ 
betur,  etsi  Cinchona  officinalis,  et  caetera 
remedia  solita  frustra  adhibita  fuissent,  hy¬ 
drargyro  obstructiones  amoventi,  cite  ple¬ 
rumque  cedit.  In  caeteris  febrium  generibus 

praeparata  ex  hydrargyro,  nisi  ad  alvum  sol¬ 
vendam,  raro  utilia,  vel  necessaria  esse  vi-, 
dentur.  At  quando  caput  versus  sanguis  vi 
magna  propellitur,  vel  jecur  imprimis  impe¬ 
tum  morbi  sustinet ;  ubi  ventriculus  adeo  ir¬ 
ritabilis  est,  ut  alia  laxantia  non  retineat,  vel 
alvus  iis  non  ducitur,  Sub-murias  propter  mo¬ 
lem  ejus  parvam,  dotesque  eximias  ad  alvum 
ciendam,  magnopere  proficit. 

Priusquam  de  singulis  phlegmasiarum  ge¬ 
neribus  agitur,  haud  alienum  videtur  notare, 
quod  saepe  inflammationibus  lentis  medetur 
hydrargyrus,  parvis  dosibus  adhibitus,  aut 
totum  corpus  excitando,  aut  morbosum  or¬ 
ganorum  concoctionis  statum»  quo  interdum 
connectuntur,  levando. 

Sub-murias  hydrargyri  in  Cynanche  trach¬ 
eali,  infantes  afficiente,  multum  laudatur. 
Plurimum  prodesse  videtur,  cum  alvum  sol¬ 
vat,  quo  faeces  subvirides  abunde  dejiciun¬ 
tur :  profuit  quoque,  ubi  ptyalismum  indux¬ 
erat.  In  dosibus  infantis  aetati  congruenti¬ 
bus,  intervallo  unius,  vel  duarum  horarum 
interposito,  adbibitur  ;  et  quantitas  pene  in¬ 
credibilis  saepe  prius  ingeritur,  quam  effec¬ 
tus  manifesti  superveniunt.  Quamvis  fauto¬ 
ribus  remedii  agnoscatur,  infantes  aliquando, 
symptomatis  morbi  subactis,  a  debilitate  me- 

dicamento  inducta  interire  visos  esse  ;  tamen 
quando  gradum  morbi  detractio  sanguinis, 
vesicatoria,  caeteraque  remedia  solita  sistere 
nequeunt,  Sub-muriatem  adhibere  convenit. 

Compositio  trium  Sub-muriatis  hydrargyri 
partium,  cum  una  opii,  in  medelam  Pneumo¬ 
niae  commendatur.  In  morbo  ita  gravi,  huic 
solae  fidere  non  decet ;  quod  si  symptomata 
graviora  perstent,  et  sanguinis  missionem  ce- 
teraque  exinanientia  ultra  urgere,  periculo¬ 
sum,  vel  saltem  ambiguum  foret,  quid  haec 
possit,  licet  experiri. 

Quantum  valet  hydrargyrus  ad  Hepatiti- 
dem,  in  regionibus  et  calidis,  et  temperatis, 
medendum,  medicinam  facientibus  satis  cog¬ 
nitum  est.  In  primo  speciei  acutae  gradu, 
multo  dolore,'  febreque  comitante,  sanguinem 
generatim,  et  topice,  prius  detrahere  oportet, 
quam  hydrargyrus  adhibeatur.  Sin  autem 
morbo  mature  non  occurratur,  si  dolor  obtu¬ 
sus  evadat,  et  vis  febrilis  minor,  statim  adhi¬ 
beri  debet,  ut  suppuratio  antevertatur.  He¬ 
patitis  Chronica  eodem  remedio  ut  pluri¬ 
mum  sanari  potest.  Notatu  dignum  est  quod 
symptomata  raro  levantur,  antequam  os  hy- 
drargyro  afficitur  ;  et  morbus  aliquando  non 
solvitur,  donec  os  plures  hebdomadas  tene¬ 
rum  servatum  fuerit.  Si,  vero,  aeger  valde 

debilis  sit,  si  febris  Hectica,  et  alia  suppura¬ 
tionis  internae  signa  adsint,  eo  perraro  uti  li¬ 
cet,  ne  irritationem  lethalem  excitet. 

In  Rheumatismo  Chronico,  Sub-murias 
hydrargyri  cum  opio  junctus,  eventu  felici 
saepe  usurpatur. 

Purgantia,  et  inunctiones  ex  hydrargyro 
in  Peste  cum  aliquo  commodo  adhibita  sunt. 

Phthisi  confirmata,  a  tuberculis  praeser¬ 
tim  si  orta  fuerit,  laborantes  actioni  hydrar¬ 
gyri  subjicere,  aeque  inutile,  vel  perniciosum 
foret,  ac  alia  remedia  fortiora  huc  usque  ten- 
tata.  Sed  symptomatis  phthisis  simillimis, 
quae  organorum  concoctionis,  jecoris  prae¬ 
sertim  vitio  connectebantur,  cauta  ejus  usur¬ 
patio  nonnunquam  maxime  profuit. 

Cum  munera  jecoris  fere  semper  in  Dy¬ 
senteria  admodum  turbentur,  medici,  cogni¬ 
ta  hydrargyri  in  illis  compescendis  utilitate, 
ad  eum  in  hac  usurpandum  facile  inducti 
fuerunt.  Dysenteria  regionum  acerrima  ca¬ 
lidarum  hydrargyro,  praemissis  sanguinis  mis¬ 
sione,  laxantibusque,  violentiae  symptoma¬ 
tum  accommodatis,  succubuit.  Dosis  mag¬ 
na,  scrupulum  nimirum  Sub-muriatis,  plerum¬ 
que  intestina  minus,  parva  quantitate  irritat. 
Opium  singulis  dosibus  addere  proficit.  Mor¬ 
bus  saevire  vix  desinit,  donec  os  afiPectum 

fuerit ;  et  remissio  tum  alvi  excretionibiis  na¬ 
turalibus,  multa  bile  commistis,  indicatur.  In 
Dysenteria  Chronica  praeparata  ex  hydrar- 
gyro  mitiora,  parvis  dosibus,  cum  opio,  et  ali¬ 
quando  catharticis,  conjuncta,  plurimum  pro¬ 
sunt. 

In  Apoplexia  sanguinea,  vel  Paralysi,  si¬ 
mili  causa  excitata,  Sub-murias  hydrargyri 
solus,  vel  adhuc  melius,  aliis  catharticis  con¬ 
junctus,  ad  alvum  ducendam,  quod  semper 
expedit,  utilissimus  est.  In  specie  Serosa 
hydrargyrus,  interne  et  externe  adhibitus,  ad 
resorptionem  latecis  effusi  promovendam, 
confert. 

Quamvis  hydrargyrus  in  Hydrocephalo 
acuto  saepissime  usurpatur,  multum  ex  eo 
beneficii,  in  morbo  ita  frequenter  lethali,  ex- 
pectare  non  licet.  Ob  vomitiones  crebras, 
quae  purgantia  molis  majoris  in  ventriculo 
vix  sinunt  retineri ;  ob  intestinorum  torpo¬ 
rem,  statumque  materiarum,  quas  continent, 
non  naturalem,  Sub-murias  tum  solus,  tum 
aliis  purgantibus  conjunctus,  perquam  utilis 
est  ad  alvum  solvendam  in  omni  morbi  sta¬ 
dio.  Corpus  ita  hydrargyro  imbuere,  ut  os 
afficiatur,  inter  optima  stadii  secundi  et  ter¬ 
tii  remedia  jure  numeratur.  Ut  alteruter 

eftectus  cieatur,  mira  quantitate  saepe  opus 
est. 

Fama  nonnulla  in  curatione  Tetani  liy» 
drargyro,  praesertim  in  plagis  calidis,  tribui¬ 
tur.  Ibi  mature  adhibitus  aliquando  fortasse 
prosit ;  sed  in  his  nostris  regionibus  optimi 
chirurgi  ei  minime  confidunt. 

Etsi  in  dissectione  eorum,  quos  interemit 
Colica  postquam  hydrargyrum  fluidum  affa¬ 
tim  devoraverant,  metallum  in  globos  adeo 
minutos  divisum  repertum  fuit,  ut  mole,  vel 
pondere  aggregato,  agere  plane  nequiverat ; 
quamvis  non  tantum  inefficax  saepe  sit,  sed, 
absorptus  interdum,  symptomata  injucundis¬ 
sima  inducat ;  tamen,  ut  nonnunquam  in  re¬ 
bus  fere  desperatis  obstructionem  superare 
visus  fuerit,  et  maxima  ex  parte,  aut  prorsus 
tutus  sit,  aut  periculum  augere  nequit^  si  alia 
inefficacia  reperiuntur,  oportet  hoc  experiri. 

Ut  status  humorum  corporis  hy drargyro 
inductus,  illi  in  Diabete  obtinenti  omnino 
contrarius  est,  multum  commodi  ex  usu  ejus 
in  hoc  morbo  haud  inepte  speretur  5  sed  ex¬ 
perientia  huc  usque  spei  non  favit. 

Quae  de  usu  hydrargyri  in  Hydrophobia 
memorata  sunt,  aucta  non  comprobantur  ex¬ 
perientia.  Forsan  morbo  imminenti  aliquan¬ 
do  praevenire  potuerit,  s^d  hoc  quidem  mh 

nime  certum  est :  cum  vero  nulla  remedia 
fide  digna  adhuc  reperta  sint,  id,  aeque  ac 
quodvis  alium,  tentari  meretur. 

Quum  aucta  exspiratio,  aut  resorptio  mi¬ 
nuta,  quae  hydropem  excitant,  ab  obstruc¬ 
tione  vel  debilitate  pendere  videntur,  reme¬ 
dium  magis  idoneum  ad  morbum,  causasque 
ejus  debellandum,  nullum  videtur  quam  by- 
drargyrus,  qui  simul  facultate  corpus  univer¬ 
sum  stimulandi,  obstructiones  discutiendi, 
et  evacuationes  ciendi,  pollet.  Diureticis, 
scillae  maritimae  praesertim,  aut  digitali 
purpureae,  plerumque  conjungitur  ;  sed  haec 
separatim  adhibere,  hydrargyrum  nempe  pri¬ 
us  ad  os  leviter  afficiendum,  dein  diuretica, 
melius  saepe  responderet.  Nam  non  diure¬ 
tica  solum,  sed.  sudorem  moventia,  et  alia 
evacuantia,  quae  in  hydrope  usurpantur, 
quanquam  prius  incassum  tentata,  corpore 
hydrargyro  imbuto,  efficaciter  adhibentur. 
Plus  in  hydrope  ex  obstructione  jecoris  vel 
lienis  orto  prodest,  quam  in  illo  qui  causam 
generalem  agnoscit.  Doctor  Blackall,  qui 
hydropem  saepe  cum  inflammatione  connec¬ 
ti  clare  demonstravit,  hydrargyri  usurpatio¬ 
nem,  ubi  morbus  hac  causa  oritur,  improbat ; 
sed  nihil  ad  hanc  sententiam  firmandam  ab 
aliis  medicis  adhuc  prolatum  est.  Quod, 

hydrops  non  tam  ipse  morbus  est,  quam 
morbi  alicujus  signum,”  in  omni  remedio 
adhibendo  memori^  est  dignissimum. 

De  hydrargyri  in  Scrofula  effectibus  om¬ 
nino  diversa  narrantur.  Quae  male  evenere, 
remedii  usui  imprudenti  saepe  sunt  tribuen¬ 
da.  Praeparationes  ex  hydrargyro,  ita  adhi¬ 
bitae  ut  alvum  leniter  solverent,  vel  dosibus 
minoribuSj  quae,  organa  concoctionis  mite 
excitando,  sine  oris  affectu,  corpus  univer¬ 
sum  stimulant,  ad  inflammationes  lentas  re¬ 
solvendas,  et  tumores  discutiendos,  maxime 
conferunt.  Si,  vero,  tali  quantitate  adhibe¬ 
antur,  ut  Ptyalismum,  aut  alvi  profluvium 
cieant,  debilitate  inde  supervenienti  omnia 
symptomata  exasperantur,  novaque,  haud  fa¬ 
cile  medenda,  saepe  oriuntur.  Nam  nemOj 
quam  strumosus,  pius  imprudenti  hydrargyri 
usurpatione  laeditur. 

Utilitas  hydrargyri  in  curatione  Syphili¬ 
dis  trecentorum  plus  annorum  experientia 
comprobatur.  Sententiae  tamen  valde  di¬ 
versae  de  conditionibus,  quae  remedium  pos¬ 
cant,  deque  limitibus,  quos  intra  retineri  de¬ 
bet,  inter  medicinam  facientes  omni  tempo¬ 
re  receptae  sunt.  In  brevi  animadversione, 
quam  argumento  ita  implicito  tribuere  pos- 

sum,  quae  meliora  videntur,  summa  cum  dif¬ 
fidentia  seligere  conabor, 

Priusquam  Syphilidi  hydrargyro  mederi 
tentatur,  scire  oportet,  quod  ipsum  remedi¬ 
um,  pro  curatione  Syphilidis  adhibitum,  ali¬ 
quando  symptomata  ejus  simillima  inducat, 
vel  indolem  symptomatum  primariorum  mu¬ 
tet,  et  quod  utraque  plurimum  exacerbentur 
usu  medicamenti  continuato.  Itaque,  dum 
adbibitur,  magni  inter  est  distinguere,  qui 
morbi  effectus  sint,  quive  remedii.  Sed  hoc 
non  semper  facile  fieri  posse,  confitendum 
est ;  licet  enim  Syphilidis  symptomata  accu- 
rate  descripta  sint,  tamen  alia  specie  persi¬ 
milia,  in  iisdem  partibus,  a  causis  diversis 
non  raro  gignuntur.  Res  cum  ita  sint,  his¬ 
toria  morbi,  effectuumque  remediorum,  quae 
usurpata  fuissent,  solum  distinctionem  indi- 
gitare  potest. 

Inter  hydrargyrum  adhibendum  ad  pro¬ 
gressum  symptomatum  summa  cura  incum¬ 
bere  oportet.  Quoad  ad  melius  tendunt, 
prodest  remedium,  et  in  usurpatione  ejus 
perstare  decebit,  donec  aeger  omnino  sanus 
evaserit.  Ut  hoc  efficiatur,  corpus  sub  me¬ 
dicamenti  impulsu  tempore,  post  amota 
symptomata,  eorum  pertinaciae,  et  morbi 
gradui  respondente  teneri  debet.  Quum  au- 

tem  ulcera  Syphilitica  speciem  irritabilem 
male  sanam  induant,  aut  nova  symptomatum 
series,  corpore  hydrargyro  plene  imbuto,  ap¬ 
pareat  ;  medicamentum  intermittere  oportet, 
et  ad  salutem  aegri  generalem  intueri.  Ano- 
dyna,  balneum  calidum,  decocta  Smilacis 
Sarsaparillae,  &c.  mite  laxantia  si  opus  sit,  et 
mutatio  coeli,  ad  hos  effectus  inoptatos  de¬ 
bellandos  admodum  conferunt.  Cum  hac 
medendi  ratione,  aut  quavis  alia  aegri  con¬ 
stitutioni  accommodata,  hydrargyri  effectus 
noxii  cedunt ;  si  ulcera  conglutinent,  et  ce¬ 
tera  symptomata  evanescant,  remedium  ul¬ 
tra  urgere  raro  necesse  est.  Quod  si  ulcera 
irritabilia,  quae,  intermisso  aliquamdiu  hy¬ 
drargyro,  sanescebant,  aut  gradum  sisterent, 
aut  in  pejus  ruerent,  venenum  Syphiliticum, 
interea  sopitum  tantum,  iterum  saevire  suspi¬ 
candum  est ;  ad  hydrargyrum  tunc  denuo 
confugere,  et  ad  sanationem  usque  urgere 
decet. 

Ulcera  Syphilitica  interdum  magna  in¬ 
flammatio,  gangraenam  aliquando  minans, 
comitatur  ;  hanc  modis  idoneis  ante  compes¬ 
cere  oportet,  quam  hydrargyrus  eam  auctu¬ 
rus  adbibitur.  Observatum  est  quod  hujus¬ 
modi  ulcera,  subacta  gangraena,  quae,  for¬ 
tasse  partes  inquinatas  consumendo,  corpus 

veneno  Syphilitico  vitiari  vetet,  non  semper 
hydrargyri  usum  poscunt. 

Ulceribus  primariis  curationes  lenes  ple° 
mmque  sunt  admovendae,  ut  quam  minime 
irritentur  :  Sic  symptomatis  hydrargyro  in 
.  corpus  recepto  solum  cedentibus,  quantum 
ad  sanationem  perfectam  progreditur,  ex 
progressu  eorum  cognoscere  licet. 

Quando  infecti,  intra  limites  ad  tutam  by- 
drargyri  usurpationem  necessarios,  se  reti¬ 
nere  non  possunt,  melius  esse  morbum  cursui 
proprio  relinquere  videtur,  quam  per  usum 
remedii  inefficacem  gradum  ejus  cohibere 
conari. 

Conspectus  cursus  Syphilidis  naturalis, 
effectusque  hydrargyri  in  curationem  ejus 
usurpati,  illi  diu  et  passim  recepto  prorsus 
contrarius,  nuper  iterum  adoptatus  est ;  et 
quaedam  de  eo  relationes  promulgantur. 
Capita  praecipua  sunt,  quod  Syphilis  sua 
sponte,  vel  saltem  sine  hydrargyro,  sanabilis 
est ;  et  quod  hoc  fossile  multorum  sympto¬ 
matum,  quae  morbo  tribuebantur,  causa  fuit. 
Affirmatum  est  quod,  ubi  symptomata  prima¬ 
ria,  secundum  haec  principia,  summa  quiete, 
regimineque  antiphlogistico  tractantur ;  et 
secundaria  decocto  Smilacis  Sarsaparillae, 
acido  nitrico,  aliisque  i’emediis,  quae  morbi 

vel  temperiei  natura,  nulla  Syphilidis  ratione 
habita,  suggesserit,  curatio  tam  perfecta,  et 
plerumque  tam  cita  est,  quam  ubi  hydrargy- 
rus  felicissime  usurpatur :  praeterea  quod  in 
nullo  casu,  hoc  modo  tractato,  aut  nodi,  aut 
caries,  valde  frequentes  cum  hydrargyrus  diu 
adhibitus  fuerit,  evenere.  Hydrargyrus,  ni¬ 
hilominus,  moderate  et  sagaciter  usurpatus 
curationem,  quorundam  praesertim  sympto¬ 
matum  secundariorum,  saepe  expedisse  vide¬ 
tur. 

Si  ad  veritatem  hujus  doctrinae  investi¬ 
gandum,  casus  numerosos  a  medicis  omni 
tempore  relatos  perscrutari  libet,  conatus 
certe  arduus,  et  difficultatibus  implicitus  fo¬ 
ret.  Universalis  hydrargyri  usus,  postquam 
ille  medendi  modus  semel  stabilitus  erat, 
quod  necessarius  sit,  nullo  modo  arguit ;  ut 
naturae  fere  nunquam  permittatur  vires  suas 
exercere.  At  concedatur,  curationem  natu¬ 
rae  creditam  fuisse,  si  sanatio  secuta  fuisset, 
morbus,  qualia  aut  species  ejus,  aut  sympto¬ 
mata  comitantia  fuissent,  pro  nihilo  perpen¬ 
sis,  non  Syphilis  fuisse  existimatur. 

Porro,  ut  per  cautam  hydrargyri  usurpa¬ 
tionem  noxiis  ipsius  effectibus  nonnunquam 
medeatur,  hoc  casibus,  in  quibus  longe,  et 
eventu  denique  felici  usurpatus  fuit,  objici 

potest.  Illis  contra  quibus  decoctum  ligno- 
rum,  &c.  mederi,  praesertim  post  hydrargy- 
rum  frustra  adhibitum,  dicta  sunt,  quod  ea¬ 
dem  ad  nocivos  hydrargyri  ipsius  effectus 
medendos  optima  remedia  sunt,  etiam  plus 
obstet.  Ex  eventu  tunc  modi  curandi  ad 
hunc  finem  instituti,  et  cum  patientia  can¬ 
doreque  conducti,  judicium  stabile  solum  po¬ 
test  deduci.  Experimenta  nuper  facta  novae 
doctrinae  favent,  sed  tempus  haud  breve 
praeterire  necesse  est,  antequam  omnino  sta¬ 
biliri,  vel  rejici  potest. 

Quando  Icterus  inflammatione  jecoris 
Chronica,  aut  tumoribus  ductus  fellis  com¬ 
primentibus  originem  ducit,  hydrargyri  usur¬ 
patione  continuata  interdum  tollatur.  Sub- 
murias  alvum  ducendo  semper  utilis  est. 

Hydrargyrus  saepe  in  Amaurosi  adbibi¬ 
tur  ;  sed  conditiones,  quibus  proficit,  raro 
delinentur,  etsi  morbus  varias  causas  agnos¬ 
cat.  Murias  corrosivus  commendatur  ubi 
pupilla  contracta  est,  quod  inflammatione 
oculi  interni  fieri  aestimatur;  verisimile  vi¬ 
detur^  ut  praeparata,  quae  ventriculum  et  in¬ 
testina  praecipue  afficiunt,  casibus  prosint, 
qui  eorum  vitio  oriantur. 

Cum  torpor  universalis,  et  status  organo¬ 
rum  concoctionis  vitiatus  Amennorrheam  co- 


DE  HYDRARGYRO. 


17 


mitantur,  ex  parvis  dosibus  Sub-muriatis, 
cum  Catharticis  conjuncti,  insigne  commo» 
dum  saepe  obtineatur. 

Cancer  verus  hydrargyro  plerumque  exa¬ 
cerbatur  5  sed  affectiones  ei  similes  usurpa¬ 
tione  moderata  saepe  sanantur.  Plurimis  cu¬ 
tis  morbis  hydrargyro  interne  et  externe,  sub 
variis  formis  adhibito  medetur,  et  ulcera  len¬ 
ta,  crurum  praesertim,  eidem  aliquando  ce¬ 
dunt. 

Sub-murias  contra  vermes  in  intestinis 
hospitantes  apprime  valet.  Beneficium  vi  ca- 
thartica  pendere  videtur.  Ut  vero  praepa¬ 
rationes  hydrargyri  insectis  superficiem  cor¬ 
poris,  alidve  habitantibus,  lethales  sint,  idem 
quoque  virus  forsitan  et  in  vermes  intestino¬ 
rum  exerceant.  Morbi  vermibus  excitati. 
Epilepsia  nimirum  et  quidam  alii,  causa  per 
Sub-muriatem  amota,  levantur. 

In  paginis  supra  scriptis  quasdam  morbo¬ 
rum  conditiones,  quibus  hydrargyrus  prosit, 
paucas  quoque,  quibus  noceret,  breviter  col¬ 
ligere  conatus  sum.  Restat  nunc  ingratus 
labor  mala,  quae  efficit,  referendi ;  et  cum 
exitia,  quae  hic  infeliciter  vel  imperite  usur¬ 
patus  attulit,  scrutemur,  series  tam  longa, 
tamque  dira  apparet,  ut  aestimatio  benefici¬ 
orum,  quibus  genus  humanum  afficit,  mag® 

nopere  minuatur.  Praetermissis  effectibus 
to  lethalibus,  quos  Murias  Corrosivus  in  dose 
inordinata  inducit,  quippe  qui  ad  medicinam 
forensem  potius  pertinent,  eos  tantum  notare 
conabor,  qui  hydrargyrum  pro  remedio  adhi¬ 
bitum  sequuntur. 

Ut  actio  hydrargyri  specialis  ad  os  prae¬ 
cipue  dirigitur,  si  violenta  sit,  hoc  maxime 
plerumque  plectitur.  Ulceratio,  vel  gangrae** 
na  superficiei  oris  internae  ;  amissio  denti¬ 
um,  vel  partis  ossium,  quae  cavum  ejus  for¬ 
mant,  et  ptyalismus  debilitans  diuque  perse¬ 
verans,  primi  sunt  saepe  effectus.  Usurpatio 
inconsulta  aut  diu  continuata  nonnunquam 
inducit  Erethismum  Mercurialem,  tremores, 
vertiginem,  paralysin,  tetanon,  vel  maniam  ; 
dyspepsiam,  diarrhoeam,  et  dysenteriam ; 
proclivitatem  ad  haemorrhagias,  et  ad  in¬ 
flammationem  in  corpore  generatim,  ad  gan¬ 
graenam  in  ulceribus  ;  omnes  hydropis  for¬ 
mas  ;  varia  cutis  vitia  j  denique  in  ossibus 
juncturis,  &c.  dolores  acutos,  nodos,  et  cari¬ 
em.  Plura  horum,  vel  pauciora,  fere  omnes 
post  usum  hujus  medicaminis  continuatum 
patiuntur ;  hinc  in  exhibitione  remedii  tantis 
viribus  praediti,  ipsum  medicum  summa  cau¬ 
tione  uti,  et  rationem  vivendi  prudentem  il¬ 
lis,  quos  ei  subjicit,  solicite  commendare  de- 

cet.  Nam  morbi  ad  quos  corpus  proclive 
sit,  qui  vero,  aliis  conditionibus,  plures  an¬ 
nos,  forsan  omnino  laterent,  bydrargyri  in¬ 
tempestiva  vel  imprudenti  usurpatione  saepe- 
numero  concitantur.  Auctus  sanguinis  im¬ 
petus,  quem  primo  excitat,  causa  potentissi- 
ma  est  morbos  inflammationem  habentes  ci¬ 
endi  ;  dum  debilitas  fractaeque  eorum  vires, 
qui  hoc  per  longum  tempus  infeliciter  usi 
sunt,  corpus  morbis  lentis  obnoxium  reddunt. 

Ut  valetudinibus  medeatur  quae  ex  hy- 
drargyro,  dum  adbibitur,  oriuntur,  medica¬ 
mentum,  aliquo  saltem  tempore,  intermitte¬ 
re  oportet.  Vestes,  quibus  induebatur,  aeger 
penitus  exuere  debet  5  unguentum,  si  quod 
supersit,  cute  abluere,  et  conclave,  quo  huc 
usque  habitaverat,  relinquere,  praesertim  si 
in  Nosocomio,  una  cum  aliis  hydrargyro 
utentibus,  commoraretur. 

Si  os  multum  laboret  cum  Ptyalismo,  in« 
flammatione  et  tumore  faucium,  linguae,  &c. 
prosunt  cathartica,  gargarismata  astringentia, 
et  vesicatoria  faucibus  externis  admota.  Mis¬ 
sio  sanguinis,  si  aeger  fortior,  et  plethoricus 
sit,  si  debilior,  hirudines  faucibus  applicatae, 
spiritui  his  causis  laboranti  utilissimae  sunt. 
Sulphur,  camphora,  &c.  olim  multum  jacta¬ 
ta,  Ptyalismo  urgenti  minime  prosunt;  re- 

spiratio  aeris  sicci  frigiduli,  corpore  vestibus 
bene  obvoluto,  quod  celebri  Pearson  com¬ 
mendatur,  sola  fortasse  ratio  est,  qua  certe 
reprimatur.  Ceterum  hanc  methodum  peri¬ 
culo  Ptyalismum  subito  reprimendi  non  om¬ 
nino  carere,  a  plurimis  medicis  suspicari,  ex 
minus  frequenti  ejus  usu  videtur ;  itaque  nisi 
pejora  minentur,  ea  uti  vix  decet.  Ptyalis¬ 
mum  autem  nimis  repente  suppressum,  quod 
frigore,  praesertim  cum  humiditate,  plerum¬ 
que  efficitur,  vomitiones  iteratae,  dolores 
maxime  acuti,  et  convulsiones  aliquandq  ex¬ 
cipiunt.  Balneo  calido,  et  corpus  suffimen¬ 
tis  ex  hydrargyro  subjiciendo,  Sub-muriatem 
gingivis  perfricando,  vel  quivis  modo,  quo 
Ptyalismus  cito  revocetur,  his  affectionibus 
medetur.  Instanti  gingivarum,  &c.  gangrae¬ 
nae,  pro  natura  symptomatum  medendum 
est  f  si  ex  summa  inflammatione,  ut  saepius 
contingit,  evacuantibus,  et  regimine  anti- 
phlogistico  ;  sin  contra  ex  debilitate,  stimu¬ 
lantibus,  vino,  cinchona,  &c. 

Si  Diarrhoea  excitatur,  verso  in  intestina 
hydrargyri  impetu,  opus  est  opio  et  astrin¬ 
gentibus  :  si  symptomata  dysenteriae,  sicut 
tormina  et  tenesmus  cum  minore  faecum  ex- 
cretione,  catharticis  intestina  prius  expurgare 

oportet,  quam  medicamenta  jam  recensita 
adhibeantur. 

Quod  symptomata  Erethismi  mercurialis, 
modumque  medendi  attinet,  melius  videtur 
ad  opus  celeb.  Pearson  relegare,  quam  verbi 
ejus  hic  inserere. 

Tremores,  dolores  nocturni,  nodi,  caries, 
&c.  poscunt  coelum  purum,  exercitationem 
modicam,  decocta  Smilacis  Sarsaparillae, 
Guaiaci  officinalis,  &c.  balneum  marinum  ca¬ 
lidum,  vel  frigidum  quando  vires  ita  refici¬ 
untur,  ut  actio  tonica  sequatur.  Eadem,  ad¬ 
ditis  interdum  antimonii  praeparationibus, 
plurimis  cutis  affectibus  conveniunt. 

In  caeteris  morbis  hydrargyro  excitatis, 
inflammatio  topica  debilitati  generali  saepe 
conjungitur ;  hinc,  cum,  praeter  alia  reme¬ 
dia  singulis  convenientia,  sanguinis  detrac¬ 
tione  opus  sit,  praestat  plerumque  eum  loco 
parti  laboranti  vicino,  quam  ex  brachio  de¬ 
trahere. 

Cum  effectus  infelices  hydrargyri  multo 
facilius  praecaveri  quam  sanari  possint,  haud 
alienum  erit  modum,  quo  tutius  adhibeatur, 
breviter  describere. 

Hydrargyrum  per  inunctionem  adhibere, 
si  commode  fieri  potest,  fere  semper  opta¬ 
bile  est.  Hoc  modo  totum  corpus  aeque  af- 

ficitur,  nec  accipiunt  organa  concoctionis  ea 
detrimenta,  quae  usurpatione  interna  saepe 
inducuntur.  Mane  oblinere  praestat,  nam 
vasa  resorbentia  suis  muneribus  tunc  vi  ma¬ 
jore  funguntur.  At  corpus  quandoque  in¬ 
unctione  non  potest  infici,  et,  remedium  in¬ 
terne  adhibeatur,  necesse  est.  Praeparatio¬ 
nes  mitiores  tunc  anteferendae  sunt,  utpote 
tutiores  et  saepissime  efficaciores.  Hae  vero 
votis  non  perpetuo  respondent,  et  fortiores 
aliquando,  his  frustra  tentatis,  feliciter  usur¬ 
pantur  ;  quinetiam  aliquid  commodi  ex  sola 
praeparati  mutatione  saepe  evenit.  Quando 
os  dolere  incipit,  doses  minores,  vel  quod 
melius  sit,  easdem,  longiore  intervallo,  adhi¬ 
bere  expedit. 

Interdum  os  nequaquam  afficitur,  licet 
multum  hydrargyri  adhibitum  fuerit  j  nihilo¬ 
minus  actio  ejus  a  venis  concitatis,  dolore 
capitis,  totiusque  corporis  marcore  detegatur. 
Gargarisma  ex  solutione  Sulphureti  Potassae 
superficiem  oris  internam,  faucesque  nigras 
reddere  dicitur,  si  corpus  hydrargyro  infici¬ 
tur.  Scire  juvat  quod  hydrargyrus  affatim 
sumptus,  per  longum  tempus  nullam  actio¬ 
nem  aliquando  praebet;  denique  tamen  ef¬ 
fectus  violentes  subito  apparent,  cum  summo 
aegri  periculo. 

Inter  hydrargyri  usurpationem  frigus  et 
humiditas  summa  cura  vitari  debent.  Hieme 
aegrotum  aedibus  egredi  non  decet.  In  con« 
clave  spatioso  aprico,  cujus  temperies  sit  cir¬ 
citer  gradum  62"^  habitare  debet-  Aestate 
vero  non  necesse  est,  ut  sese  intra  aedes 
semper  retineat.  Quod  si  talis  sit  aegro  cor¬ 
poris  conditio,  qualis  limitationes  in  hieme 
necessarias  tute  sustinere  non  potest,  usum 
hydrargyri  in  aestatem  producere  oportet,  si 
hoc  morbi  status  permittat ;  vel  si  ei  facultas 
sit,  ad  regionem  calidiorem  eundum  est.  Ci¬ 
bus  ex  carne  recenti  cum  quantitate  frugum 
idonea,  Spiritu-destiliato  salsamentisque  om¬ 
nibus  intermissis,  constare  debet :  sed,  si 
valde  debilis  aeger  sit,  paulum  vini  proficit. 
Oportet  intestina  functiones  suas  rite  absol¬ 
vant,  et  cathartica  subinde  commode  adhi¬ 
bentur,  ubi  aeger  fortis  et  plethoricus  est. 
Corpus  caputque  calide  vestiri  debent :  et 
frequens  balnei  calidi  usus  admodum  profi¬ 
cit,  praesertim  quum  os  quam  minime  affici 
optetur. 

Frequenti  purgantium,  et  diaphoretico- 
um  usurpatione,  postquam  hydrargyrus  ad- 
nibitus  fuit,  raro  opus  est.  Victus  nutriens, 
tonica,  balneum  calidum,  vel  frigidum  si  vi¬ 
res  sinant,  in  illa  conditione  debili,  quae 

usum  hydrargyri  continuatum  sequitur,  mul¬ 
tum  magis  prosunt. 

Quod  hydrargyrus  vires,  ad  morbos  me¬ 
dendos,  vel  producendos,  haud  spernandas 
possidet ;  et  rarissime  sine  beneficio  aut  in¬ 
juria  usurpatur,  jam  facile  fatebitur.  Cete¬ 
rum  nonnulli  medicinam  facientes  eum  in 
curatione  morborinn,  qui  sine  eo,  ut  videtur, 
aeque  cito  saltem  sanescerent,  summis  laudi¬ 
bus  efferunt ;  dum  alii,  praejudicio  diverso 
obcoecati,  quantitati  nullius  pene  momenti 
effectus,  quos  morbi  sponte  evolvunt,  saepe 
attribuunt.  Inter  haec,  ut  plurimum  contin¬ 
git,  veritati  medio  cursu  plus  appropinqua¬ 
tur  ;  et  omni  in  laudem  ejus  non  temere  ad¬ 
misso,  ei  saepissime  Celsi  observatio  trita 
referri  potest,  nec  posse  vehementi  morbo 
nisi  aeque  vehementi  remedio  succurrere.’^ 

